DA Den Europæiske Unions Tidende C 72/20

RÅDETS UDTALELSE

af 27. februar 2007

om Det Forenede Kongeriges opdaterede konvergensprogram, 2006/07-2011/12

(2007/C 72/06)

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1466/97 af 7. juli 1997 om styrkelse af overvågningen af budgetstillinger samt overvågning og samordning af økonomiske politikker (1), særlig artikel 9, stk. 3,

under henvisning til henstilling fra Kommissionen,

efter høring af Det Økonomiske og Finansielle Udvalg —

AFGIVET FØLGENDE UDTALELSE:

(1) Den 27. februar 2007 gennemgik Rådet Det Forenede Kongeriges opdaterede konvergensprogram, som dækker perioden fra finansåret 2006/07 til finansåret 2011/12 (2).

(2) Programmet indeholder to makroøkonomiske scenarier: et centralt scenario og et alternativt scenario, som er baseret på en trendvækst, der er et kvart procentpoint lavere end i det centrale scenario. Fremskrivningerne for de offentlige finanser i det opdaterede konvergensprogram bygger på sidstnævnte scenario, der er udformet således, at det er mere forsigtigt end det centrale, og som betragtes som referencescenariet for denne vurdering. Det opererer med en real BNP-vækst på 2 % i 2006 og 2007, som falder til gennemsnitligt 2 % igennem resten af programperioden. På basis af de disponible oplysninger forekommer programmet at være baseret på realistiske vækstantagelser. Fremskrivningerne for inflationen, som ventes at falde fra 2 % i 2006 til 2 % fra og med 2007, forekommer lavt sat på kort sigt vurderet på baggrund af nyere offentliggjorte tal, men i øvrigt plausible.

(3) For 2006/07 skønnes det offentlige underskud at blive på 3,0 % af BNP i Kommissionens tjenestegrenes prognose fra efteråret 2006. I denne opdatering af konvergensprogrammet skønnes underskuddet at blive på 2,8 % af BNP i det samme år, hvilket betyder, at den seneste tendens med en robust vækst i indtægterne og en langsommere vækst i udgifterne fastholdes igennem de sidste måneder af finansåret.

(4) De centrale målsætninger i finanspolitikken som påpeget i det opdaterede konvergensprogram er at sikre holdbarhed på lang sigt og retfærdighed inden for og på tværs af generationerne og på grundlag heraf at støtte den monetære politik, især ved at lade de automatiske stabilisatorer udjævne økonomiens forløb. Programmet forventer en reduktion i underskuddet til under 3 % af BNP i 2006/07 (2,8 %) og til 1,4 % af BNP ved udgangen af programperioden i 2011/12. Den primære saldo, som skønnes til et underskud på 0,6 % af BNP i 2005/06, ventes at komme i balance i 2008/09 og at nå op på et overskud på 0,7 % af BNP i 2011/12. Budgettilpasningen er igennem programperioden ligeligt fordelt på indtægter og udgifter. Stigningen i indtægtskvoten ventes at indtræffe i de første to år af programperioden, delvis drevet af diskretionære foranstaltninger, mens en betydelig justering på udgiftssiden er planlagt til at finde sted fra 2008/09 via en opbremsning i den aktuelle udgiftsvækst. De offentlige investeringer som defineret i konvergensprogrammet ( 3 ) ventes at stabilisere sig på 2 % af BNP fra 2006/07, således at underskuddet fra 2007/08 planlægges benyttet alene til at finansiere de offentlige investeringer. Tilpasningskursen svarer stort set til den, der blev fremlagt i opdateringen fra 2005, dog med gunstigere makroøkonomiske udsigter på kort sigt.

(5) Den strukturelle saldo (dvs. den konjunkturkorrigerede saldo uden engangsforanstaltninger og andre midlertidige foranstaltninger), beregnet efter den i fællesskab aftalte metode, ventes at blive forbedret fra 2 % af BNP i 2006/07 til ca. 1 % af BNP i det sidste programår, 2011/12. Set ud fra disse skøn er denne tilpasning mere markant mellem 2006/07 og 2008/09, men aftager i tempo derefter. Som i opdateringen fra 2005 er der ikke fastsat nogen kvantitativ mellemfristet målsætning for den strukturelle saldo. Programmet henviser til finanspolitiske målsætninger ifølge de indenlandske regler, som er forenelige med en stabilisering af gældskvoten på et forholdsvis lavt niveau, og som kun giver en sikkerhedsmargen mod overskridelse af tærsklen for det offentlige underskud på 3 % af BNP under bestemte omstændigheder.

(6) Usikkerhedsmomenterne i forbindelse med budgetfremskrivningerne i programmet synes i det store og hele at være afbalanceret frem til 2007/08, men budgetresultatet kan blive værre end ventet i programmet i årene derefter afhængig af gennemførelsen af kontrollen med udgifter. Den forventede stigning i forholdet mellem skatter/afgifter og BNP bygger på forholdsvis flygtige faktorer som overskuddene i finanssektoren og olieindustrien. De forholdsvis gode udsigter for indtægterne synes dog underbygget af den seneste økonomiske udvikling, der bl.a. omfatter en høj rentabilitet. Fra og med 2008/09 afhænger opfyldelsen af den afstukne kurs for underskuddet i programmet af, at den forventede opbremsning i udgiftsvæksten indtræffer, og der sker en aktiv overvågning af håndhævelsen af udgiftslofterne. Den fulde gennemførelse af den begrænsning i udgiftsvæksten, der forventes at følge af »Comprehensive Spending Review«, vil være afgørende for, at programmets målsætninger nås. De britiske myndigheder har på forhånd bebudet en reduktion af budgetbevillingerne til en række mindre ministerier og forpligtet sig til reale årlige reduktioner af administrationsbudgetterne på 5 % for hele regeringens vedkommende samt besparelser ved hjælp af et bedre pris/ kvalitetsforhold. Hovedparten af reduktionen i udgiftsvæksten fra 2008/09 er imidlertid endnu ikke understøttet af konkrete budgetbevillinger, der skal bekræftes i myndighedernes »Comprehensive Spending Review«, som er planlagt for sommeren 2007, og hvori der vil blive bebudet faste udgiftsplaner frem til 2010/11. De hidtidige resultater med aktiv overvågning af håndhævelsen af udgiftslofter er positive.

(7) I lyset af denne risikovurdering forekommer budgetstillingen i programmet at være forenelig med en korrektion af det uforholdsmæssigt store underskud senest i 2006/07, således som Rådet har henstillet. Budgetstillingen giver en tilstrækkelig sikkerhedsmargen mod en overskridelse af underskudstærsklen på 3 % af BNP under normale makroøkonomiske udsving frem til omkring 2009/10, hvor fremskrivningerne er afhængige af udfaldet af »Comprehensive Spending Review«. I årene efter korrektionen af det uforholdsmæssigt store underskud bør tempoet i den finanspolitiske konsolidering derfor øges.

(8) Bruttogældskvoten, som var på 42,1 % af BNP i 2005/06, holder sig et godt stykke under traktatens referenceværdi på 60 % af BNP, men ventes at stige langsomt igennem programperioden og at toppe på lige over 44 % af BNP i 2008/09. Derefter ventes kvoten af stabilisere sig for dernæst at begynde at falde hen imod udgangen af programperioden.

(9) Den langsigtede budgetvirkning af befolkningens aldring i Det Forenede Kongerige ligger tæt på EU-gennemsnittet, men pensionsudgifterne stiger noget langsommere end gennemsnitsstigningen i EU, hvilket delvis skyldes, at Det Forenede Kongerige historisk set i højere grad end andre EU-lande har benyttet sig af private pensionsordninger. De foreslåede reformer af pensionssikringen giver en løsning på den potentielt utilstrækkelige pensionssikring i fremtiden ved at styrke incitamenterne til privat opsparing til pensionsformål og øge bevillingerne til offentlige pensioner, hvilket indebærer en stigning i de offentlige pensionsudgifter, som er en smule større end tidligere forventet; reformen omfatter også en planlagt gradvis forhøjelse af den lovfæstede pensionsalder. Udgangsbudgetstillingen vil stadig, selv om den er forbedret i forhold til 2005, udgøre en risiko i forhold til holdbarheden i de offentlige finanser, hvis der ikke sker en væsentlig reduktion af underskuddet på mellemlang sigt, selv inden der er taget højde for den langsigtede budgetvirkning af en aldrende befolkning. Konsolidering af de offentlige finanser gennem en yderligere styrkelse af budgetstillingen i forhold til den, der er planlagt i konvergensprogrammet, vil medvirke til at mindske risiciene for de offentlige finansers holdbarhed på lang sigt. Generelt set synes Det Forenede Kongerige at stå over for en mellemhøj risiko med hensyn til de offentlige finansers holdbarhed.

(10) Konvergensprogrammet indeholder en kvalitativ vurdering af den samlede virkning af rapporten fra oktober 2006 om udmøntningen af det nationale reformprogram inden for rammerne af den mellemfristede finanspolitiske strategi. Desuden giver det systematisk oplysninger om de direkte budgetudgifter eller budgetbesparelser som følge af de vigtigste planlagte reformer i det nationale reformprogram, og dets budgetfremskrivninger ser ud til at tage højde for virkningerne på de offentlige finanser af de foranstaltninger, der beskrives i det nationale reformprogram. De foranstaltninger vedrørende de offentlige finanser, der er planlagt i konvergensprogrammet, ser ud til at være i overensstemmelse med de foranstaltninger, der er planlagt i det nationale reformprogram. Navnlig omfatter begge programmer en gradvis gennemførelse af regeringens målsætninger om at effektivisere og højne pris/kvalitetsforholdet i den offentlige sektors ydelser, samtidig med at der i de langsigtede fremskrivninger for de offentlige finanser er indregnet de anslåede udgifter til den foreslåede pensionsreform.

(11) Budgetstillingen i programmet er stort set i overensstemmelse med de overordnede retningslinjer for den økonomiske politik, som udgør en del af de integrerede retningslinjer for perioden 2005-2008.

(12) Hvad angår de datakrav, der er anført i adfærdskodeksen for stabilitets- og konvergensprogrammerne, har programmet mangler i de krævede og frivillige data (4).

Rådet finder, at programmet stort set er foreneligt med en korrektion af det uforholdsmæssigt store underskud inden for den frist, der er fastsat af Rådet (finansåret 2006/07). Rådet opfordrer Det Forenede Kongerige til at fortsætte konsolideringen efter 2009/10. Opfyldelsen af budgetmålene for perioden efter 2007/08 er betinget af, at den planlagte udgiftsreduktion gennemføres effektivt.

På baggrund af ovenstående vurdering opfordrer Rådet Det Forenede Kongerige til at videreføre budgetkonsolideringen igennem programperioden, navnlig ved at gennemføre den planlagte opbremsning i væksten i udgifterne efter 2007/08, og til yderligere at styrke sin budgetstilling, så risiciene for de offentlige finansers holdbarhed på lang sigt imødegås.

Det Forenede Kongeriges opfordres endvidere til at forbedre opfyldelsen af datakravene i adfærdskodeksen.

Sammenligning af centrale makroøkonomiske og budgetmæssige fremskrivninger

2005/06 2006/07 2007/08 2008/09 2009/10 2010/11 2011/12 Realt BNP (% ændring) KP dec. 2006 (5) 1 2 2 2 2 2 2 KOM nov. 2006 (6) 1,9 2,7 2,6 2,4 — — — KP dec. 2005 (5) 1 2 3 2 2 2 — HICP-inflation (%) KP dec. 2006 (5) 2 2 2 2 2 2 2 KOM nov. 2006 (6) 2,1 2,4 2,2 2,0 — — — KP dec. 2005 2 2 2 2 2 2 — Outputgab (% af potentielt BNP) KP dec. 2006 (7) – 0,5 – 0,6 – 0,6 – 0,6 – 0,5 – 0,4 – 0,3 KOM nov. 2006 (6), (8) – 0,3 – 0,4 – 0,5 – 0,7 — — — KP dec. 2005 (7) – 0,5 – 1,0 – 0,8 – 0,5 – 0,6 – 0,6 — Offentlig saldo (% af BNP) KP dec. 2006 (9), (10) – 2,9 – 2,8 – 2,3 – 1,9 – 1,7 – 1,6 – 1,4 KOM nov. 2006 (10), (11) – 2,9 – 3,0 – 2,7 – 2,5 — — — KP dec. 2005 (9) – 3,1 – 2,8 – 2,4 – 1,9 – 1,7 – 1,5 — Primær saldo (% af BNP) KP dec. 2006 (12) – 0,8 – 0,6 – 0,2 – 0,1 – 0,3 – 0,5 – 0,7 KOM nov. 2006 – 0,9 – 1,0 – 0,6 – 0,4 — — — KP dec. 2005 (12) – 1,0 – 0,7 – 0,3 — — — — Konjunkturkorrigeret saldo (% af BNP) KP dec. 2006 (7), (9) – 2,7 – 2,5 – 2,1 – 1,7 – 1,5 – 1,4 – 1,3 KOM nov. 2006 (8) – 2,8 – 2,8 – 2,4 – 2,2 — — — KP dec. 2005 (7) – 2,9 – 2,3 – 2,1 – 1,7 – 1,5 – 1,3 — Strukturel saldo (13) (% af BNP) KP dec. 2006 (7), (9) – 3,0 – 2,5 – 2,1 – 1,7 – 1,5 – 1,4 – 1,3 KOM nov. 2006 (8) – 3,1 – 2,8 – 2,4 – 2,2 — — — KP dec. 2005 – 2,9 – 2,3 – 2,1 – 1,7 – 1,5 – 1,3 — Offentlig gæld (% af BNP) KP dec. 2006 42,7 43,7 44,1 44,2 44,2 44,0 43,6 KOM nov. 2006 42,1 42,5 43,4 44,1 — — — KP dec. 2005 43,3 44,4 44,8 44,7 44,6 44,4 — Det Forenede Kongeriges opdaterede konvergensprogram fra 2006, Kommissionens tjenestegrenes prognose.

(1) EFT L 209 af 2.8.1997, s. 1. Ændret ved forordning (EF) nr. 1055/2005 (EUT L 174 af 7.7.2005, s. 1). De dokumenter, der henvises til i denne tekst, findes på følgende websted:

http://europa.eu.int/comm/economy_finance/about/activities/sgp/main_en.htm

(2) Det britiske finansår løber fra april til marts.

(3) Definitionen af offentlige investeringer i Det Forenede Kongeriges konvergensprogram, som ikke er et ESA-begreb, omfatter alle investeringer i den offentlige sektor (dvs. offentlige virksomheder samt centrale og lokale offentlige myndigheder) og inkluderer kapitaltilskud til den private sektor minus afskrivninger.

(4) bl.a. mangler dataene for fremskrivningerne for beskæftigelsen, ledigheden og løninflationen, og der gives ikke en detaljeret fordeling af de forventede indtægter og udgifter for hele den offentlige sektor efter 2007/08. i forhold til opdateringen fra 2005 er tidshorisonten for fordelingen af udgifterne for hele den offentlige sektor kortere end i denne opdatering, som er den sidste opdatering, inden der fastsættes nye detaljerede udgiftsplaner i juli 2007 i »comprehensive spending review«.

(5) De BNP- og inflationsprognoser, der ligger til grund for myndighedernes fremskrivninger for de offentlige finanser, hidrører fra et scenario, hvor trendvæksten er et kvart procentpoint højere.

(6) Kommissionens tjenestegrenes prognose er på kalenderårsbasis.

(7) Outputgabberegninger efter den i fællesskab aftalte metode på basis af data fra konvergensprogrammet. Outputgabberegningerne bygger på de data, der ligger til grund for det centrale trendvækstscenario.

(8) Outputgab baseret på skøn for den potentielle vækst på 2,8 % i 2006, 2,7 % i 2007 og 2,6 % i 2008.

(9) Tallene i konvergensprogrammet korrigeret for behandlingen af UMTS-indtægter. De britiske myndigheder inkluderer i deres fremskrivninger for den offentlige saldo årlige indtægter på omkring 1,0 mia. GBP fra salget af UMTS-licenser i 2000. Korrektion herfor for at bringe fremskrivningerne på linje med grundlaget for proceduren i forbindelse med uforholdsmæssigt store underskud har den virkning at fratrække ca. 0,1 procentpoint fra saldoen (dvs. underskudsforøgende) i hvert år. Alle data i denne tabel afspejler situationen efter denne korrektion, som Kommissionens tjenestegrene har foretaget i dataene i programmet.

(10) Efter drøftelser mellem Eurostat og det britiske Office for National Statistics er det sandsynligt, at annulleringen af Nigerias gæld vil blive omklassificeret i statsregnskabet som underskudsforøgende med ca. 0,1 % af BNP såvel i 2005/06 som i 2006/07.

(11) Kommissionens tjenestegrenes prognose er foretaget inden de diskretionære foranstaltninger, der blev bebudet i den foreløbige budgetrapport fra december 2006 og er inkluderet i konvergensprogrammet. I mangelen på bebudede udgiftsplaner fra og med 2008/09 er Kommissionens tjenestegrenes prognose fra efteråret baseret på en teknisk antagelse om, at udgifterne forbliver konstante som en procentdel af BNP, hvorimod konvergensprogrammet bygger på en arbejdshypotese om et fald i udgiftskvoten.

(12) Data fra konvergensprogrammet afpasset efter en definition af den primære saldo, der benytter bruttorentebetalinger i stedet for nettorentebetalinger.

(13) Konjunkturkorrigeret saldo (beregnet efter den i fællesskab aftalte metode) uden engangsforanstaltninger og andre midlertidige foranstaltninger. Engangsforanstaltninger og andre midlertidige foranstaltninger taget fra Kommissionens tjenestegrenes prognose fra efteråret 2006 og baseret på oplysninger tilvejebragt af Office for National Statistics (0,3 % af BNP i 2005/06).

Kilde:

Det Forenede Kongeriges opdaterede konvergensprogram fra 2006, Kommissionens tjenestegrenes prognose.